text: Krisemøde i landbruget
  19 februar 2014 kl. 16.03
  Stormøde med de fire sønderjyske landbrugsforeninger skal sætte fokus på landbrugets udfordringer. Arrangørerne forventer en stuvende fuld krostue i Agerskov
  Skatter, afgifter og kampen mod embedsmandsvældet i Naturstyrelsen. Det er dagsordenen på mødet, hvor eksperter og debattører vil opridse hvor kritisk, situationen er for landbruget.
  Det er Agerskov-gruppen, der står bag arrangementet. Gruppen består af en håndfuld ganske almindelige landmænd, som har besluttet sig for at prøve at løse landbrugets problemer ved at skabe debatter og råbe politikere op.
  På mødet er også professor ved CBS, Troels Troelsen, som tager de økonomiske omkostninger ved rammevilkårene under behandling. Han vil beskæftige sig med, hvor meget det koster på egenkapitalen i Danmark, at rammevilkårene ikke er gode nok.
  Læs referat fra mødet her:
  
  